ยูโอบีออกRMFทาร์เก็ตฟันด์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ตั้งเป้ากำไรหุ้นปีแรก10% ปัจจัยหนุนดัชนีแตะ1,200จุด
โพสต์ทูเดย์ — บลจ.ยูโอบี เปิดตัวกองทุน RMF อายุ 2 ปี ตั้งเป้ากำไรหุ้นปีแรก 10% เลิกกองทุน หลังมองเป้าหุ้นปีหน้า 1,1501,200 จุด
รายงานข่าวจากบริษัทหลักทรัพย์จัดการกองทุน (บลจ.) ยูโอบี (ไทย) เปิดเผยว่า บลจ.ยูโอบี ได้ออกกองทุนเปิด ยูโอบี ซุปเปอร์ สไตรค์ เพื่อการเลี้ยงชีพ (UOBSSRMF) เสนอขายครั้งแรกและครั้งเดียวระหว่างวันที่ 13–20 ธ.ค. 2553 เนื่องจาก บลจ.ยูโอบี มองแนวโน้มตลาดหุ้นปี 2554 อยู่ระหว่าง 1,1501,200 จุด โดยมีปัจจัยสนับสนุนภายในประเทศ จากเศรษฐกิจไทยและผลประกอบการโดยรวมยังมีแนวโน้มโตต่อเนื่อง 
นอกจากนี้ มูลค่าพื้นฐาน ซึ่งสัดส่วนราคาต่อกำไรต่อหุ้น (พีอี) และราคาต่อมูลค่าหุ้นทางบัญชียังไม่สูงมากในปี 2554 รวมทั้งคาดหวังเงินจากกองทุนรวมหุ้นระยะยาว (LTF) และกองทุนรวมเพื่อการเลี้ยงชีพ (RMF) ในช่วงปลายปีนี้ 
สำหรับกองทุน UOBSSRMF เป็นกองทุนเพื่อการเลี้ยงชีพรูปแบบใหม่ ซึ่งกำหนดเป้าหมายผลตอบแทนที่ชัดเจนและมีผู้เชี่ยวชาญคอยหาจังหวะการลงทุนสามารถปรับสัดส่วนการลงทุนได้ โดยกองทุนมีอายุโครงการประมาณ 2 ปี 
อย่างไรก็ตาม บลจ.จะเลิกกองทุนก่อนครบกำหนดอายุกองทุน หากเกิดเหตุการณ์กรณีที่ 1.ช่วง 1 ปีแรกนับจากวันจดทะเบียนมูลค่าหน่วยลงทุนมากกว่าหรือเท่ากับ 11.2 บาทต่อหน่วย เป็นเวลา 5 วันทำการติดต่อกัน และในวันทำการถัดไปมูลค่าหน่วยลงทุนที่จะรับซื้อคืนอัตโนมัติให้แก่ผู้ลงทุนไม่ต่ำกว่า 11 บาทต่อหน่วย หรือผู้ลงทุนได้ผลตอบแทนประมาณ 10% 
กรณีที่ 2 หลังจากช่วง 1 ปี นับจากวันจดทะเบียน หากมูลค่าหน่วยลงทุนมากกว่าหรือเท่ากับ 12 บาทต่อหน่วย เป็นเวลา 5 วันทำการติดต่อกัน และในวันทำการถัดไปมูลค่าหน่วยลงทุนที่จะรับซื้อคืนอัตโนมัติให้แก่ผู้ลงทุนไม่ต่ำกว่า 12 บาทต่อหน่วย หรือได้ผลตอบแทน 20% ของเงินและทรัพย์สินของกองทุนเป็นเงินสดหรือเงินฝากทั้งหมด
ทั้งนี้ หลังจากกองทุนได้เป้าหมายตามกำหนดแล้วจะโอนเงินลงทุนทั้งหมดไปอยู่ในกองทุนเปิดยูโอบีออมทรัพย์เพื่อการเลี้ยงชีพ ซึ่งผู้ถือหน่วยลงทุนสามารถจะลงทุนอยู่ในกองทุนนี้หรือโอนย้ายไปยังกองทุนอื่นได้ตามความต้องการ ขณะเดียวกันหาก 2 ปี กองทุนยังไม่ได้กำไรตามเป้าก็จะปิดกองทุนและโอนเงินไปยังกองทุนเปิดยูโอบีตราสารทุนเพื่อการเลี้ยงชีพ